સુરેન્દ્રનગર ખાતે ૧૫મી ઓગષ્ટ – ૨૦૧૮ રાજ્યકક્ષાની ઉજવણી થનાર છે. આથી આ ઉજવણીની તૈયારી માટે શુક્રવારે બપોર બાદ કલેક્ટર કચેરી ખાતે બેઠક બોલાવવામાં આવી હતી. પરંતુ બેઠકમાં હાજર રહેવા અને આમંત્રણ બાબતે વિવાદ સર્જાયો છે ત્યારે જિલ્લા પંચાયતના પ્રમુખ કલ્પનાબેન મકવાણા અને જિલ્લા કોંગ્રેસ પ્રમુખ મનુભાઈ પટેલે જણાવ્યું કે, આ રાષ્ટ્રના દેશપ્રેમના કાર્યક્રમમાં અમોને આમંત્રણ હોવું જોઈએ. વહીવટીતંત્ર રાજકીય દબાણ હેઠળ રાષ્ટ્રીય કાર્યક્રમનું ભગવાકરણ કરી રહ્યું છે. સંકલનના અભાવે બેઠકમાં અમારા પદાધિકારીઓ હાજર રહી શકતા નથી.